Չնայած նրան, որ Թուրքիայի իշխանությունները հրապարակավ հայտարարեցին, որ ահաբեկչության համար կասկածում են ԻՊ-ին, սակայն մի շարք գործոններ հուշում են, որ պայթյունները կարող էին կազմակերպած լինել հենց Թուրքիայի հատուկ ծառայությունները։ Նախևառաջ նշենք, որ Թուրքիայում տարածված չէ օդանավակայաններում ահաբեկչություններ իրականացնելը։ Թուրքական մամուլի պնդմամբ՝ Աթաթուրքի օդանավակայանի հարձակումը նմանատիպ 3-րդ դեպքն էր վերջին 34 տարում (առաջինը համարվում է Հայաստանի ազատագրության հայ գաղտնի բանակի (ASALA) «Խրիմյան Հայրիկ» մահապարտների ջոկատի կողմից Անկարայի «Էսենբողա» օդանավակայանում իրականացրած ռազմական գործողությունը)։ Երկրորդ հարձակումն իրականացվել էր 2015թ. դեկտեմբերի 23-ին Ստամբուլի մյուս՝ Սաբիհա Գյոքչենի անվան օդանավակայանում, սակայն այն ժամանակ սպանվել մեկ և վիրավորվել էր ևս մեկ մարդ: Հարձակման պատասխանատվությունը ստանձնել էր «Քրդստանի ազատագրման բազեներ» կազմակերպությունը (TAK)[163]։